[{"text_idx": "#000000", "text": "Mae Comisiwn y Senedd wedi talu costau'r wefan hon o arian cyhoeddus"}, {"text_idx": "#000001", "text": "Roedd Sioe Mo\u0302n yr wythnos ddiwethaf unwaith eto yn llwyfan gwych i Ynys Mo\u0302n a\u2019i chymunedau gwledig. Mae\u2019r Sioe yn un o uchafbwyntiau blwyddyn, adeg pan ddaw\u2019r ynys gyfan at ei gilydd am sgwrs, ac mae yna wastad gymaint i\u2019w weld a\u2019i wneud ar gae\u2019r sioe."}, {"text_idx": "#000002", "text": "Eleni, cefais y pleser o gyflwyno gwobr i gystadleuydd ifanc iawn \u2013 dim ond 3 mlwydd oed! \u2013 a oedd yn arddangos moch bach; chwarae tombola siocled Digartref Ynys Mo\u0302n; a llongyfarchodd sawl menter newydd ar yr ynys, gan gynnwys cynnyrch fferm Bodlas a Disgo a PA \u2018Twrw Mawr\u2019 y ffermwr ifanc Huw Evans."}, {"text_idx": "#000004", "text": "Cefais y cyfle i gwrdd a\u0302 chynrychiolwyr o Undeb Amaethwyr Cymru ac NFU Cymru ar faes y sioe. Mae hi\u2019n amser ddigon anodd i ffermwyr, gyda phrisiau llaeth ac anifeiliaid yn gostwng. Siaradais gyda\u2019r undebau ffermio yn hir am hyn a materion eraill gan gynnwys Taliadau Sengl a\u2019r angen am labelu clir a gonest fel bod defnyddwyr yn gwybod yr hyn y maent yn ei brynu ac yn gallu gwneud dewis gwybodus."}]